
PENOLONG NAIB CANSELOR (INFRASTRUKTUR DAN DIGITAL)

Universiti Teknikal Malaysia Melaka (UTeM) mempelawa staf UTeM yang berkelayakan dan berwibawa untuk mengisi jawatan Penolong Naib Canselor (Infrastruktur dan Digital) di UTeM. Maklumat jawatan tersebut adalah seperti berikut:

1. MAKLUMAT JAWATAN

Jawatan                            	:   	Penolong Naib Canselor (Infrastruktur dan 
Digital)
Kumpulan Perkhidmatan    :	Pengurusan Tertinggi
Gred Jawatan		:   	Gred Utama C / Setara
Status Pelantikan         	:   	Secara Pertukaran Sementara
Tempoh Pelantikan		:   	Satu (1) hingga tiga (3) tahun tertakluk 
					kepada keputusan Lembaga Pengarah 
					Universiti
Gaji dan Imbuhan		:	Gaji dan imbuhan yang dibayar adalah
berdasarkan kelayakan mengikut gred dan 
tertakluk kepada peraturan yang sedang berkuat kuasa.

2. KELAYAKAN ASAS

a) Berkhidmat sebagai staf UTeM sekurang-kurangnya sepuluh (10) tahun;
b) Sekurang-kurangnya berada di Gred 13/14 dan ke atas; dan
c) [bookmark: _GoBack]Mempunyai pengalaman dalam bidang pentadbiran terutamanya dalam pembangunan infrastruktur atau pendigitalan universiti. Keutamaan diberikan kepada calon yang sedang atau pernah menjawat jawatan sebagai Ketua Pusat Tanggungjawab (PTj)/Pusat Bukan Universiti (PBU).
3. BIDANG TUGAS

Menerajui pejabat dan pusat tanggungjawab di bawah Pejabat Penolong Naib Canselor (Infrastruktur dan Digital) dalam merancang, menyelaras dan memantau pembangunan infrastruktur fizikal, pengurusan fasiliti serta transformasi digital Universiti secara bersepadu bagi menyokong pencapaian objektif strategik UTeM di peringkat kebangsaan dan antarabangsa.

Penolong Naib Canselor (Infrastruktur dan Digital) bertanggungjawab:

a) Memastikan perancangan, pembangunan, pelaksanaan dan pemantauan projek infrastruktur serta pembangunan fizikal Universiti dilaksanakan secara sistematik, berkesan dan mematuhi dasar, peraturan serta ketetapan yang berkuat kuasa;
b) Memastikan pengurusan, penyelenggaraan dan pemuliharaan bangunan, fasiliti, kemudahan kampus serta aset tak alih Universiti dilaksanakan secara bersepadu, cekap, selamat dan berdaya tahan bagi menyokong keperluan pengajaran, pembelajaran, penyelidikan dan pentadbiran Universiti;
c) Memastikan perancangan, pelaksanaan dan pemantauan pengurusan aset tak alih, termasuk penilaian keadaan bangunan dan fasiliti, dilaksanakan secara terancang bagi mengoptimumkan penggunaan aset, mengurangkan risiko serta memastikan kesinambungan operasi Universiti;
d) Memastikan tadbir urus projek pembangunan, termasuk aspek perancangan teknikal, kawalan kos, pengurusan kontrak, ukur bahan, pemantauan kemajuan dan kawalan kewangan projek, dilaksanakan secara telus, berakauntabiliti dan mematuhi peraturan yang berkuat kuasa;
e) Menerajui perancangan dan pelaksanaan agenda transformasi digital Universiti, termasuk pembangunan infrastruktur digital, sistem maklumat, pengurusan data, penyampaian perkhidmatan digital serta penggunaan teknologi baharu yang selaras dengan hala tuju strategik Universiti;
f) Melaksanakan fungsi Ketua Pegawai Digital Universiti dengan memastikan perancangan dan penyelarasan strategi pendigitalan, tadbir urus teknologi maklumat, integrasi sistem, pengurusan data dan inovasi digital dilaksanakan secara menyeluruh dan berkesan;
g) Memastikan pengurusan keselamatan siber, keselamatan maklumat, kesinambungan perkhidmatan digital dan perlindungan aset teknologi Universiti dilaksanakan berdasarkan dasar, piawaian dan peraturan yang berkuat kuasa;
h) Memastikan pembangunan infrastruktur fizikal dan digital Universiti dilaksanakan secara bersepadu, mampan dan responsif terhadap keperluan semasa serta perkembangan teknologi bagi meningkatkan kecekapan operasi dan kualiti penyampaian perkhidmatan Universiti;
i) Menyelaras kerjasama strategik dengan kementerian, agensi kerajaan, industri, perunding, kontraktor dan pihak berkepentingan berkaitan pembangunan infrastruktur, pengurusan fasiliti dan transformasi digital Universiti; dan
j)  Memastikan segala urusan pentadbiran, sumber manusia dan kewangan Pejabat Penolong Naib Canselor (Infrastruktur dan Digital) dilaksanakan dengan teratur, berhemat dan mematuhi peraturan yang berkuat kuasa.

4. KRITERIA UMUM

i) Kebolehan Memimpin dan Mengurus:
Penyandang mestilah mempunyai people skills yang boleh menerajui transformasi, mempunyai gagasan, visi dan misi serta mampu menggerakkan komuniti kampus ke arah budaya kecemerlangan akademik. Ditambah dengan kemahiran komunikasi dan interpersonal yang mantap. Pengalaman dan rekod cemerlang pimpinan akademik merupakan antara ciri utama dalam menentukan kebolehmampuan calon.

ii) Reputasi:
Menjadi role model kepada semua peringkat staf, mempunyai pengalaman dan proven tracks record serta disanjung baik dan dihormati oleh masyarakat kampus dan luar.

iii) Personaliti:
Penyandang mestilah seorang yang berwibawa, berkarisma, bersahsiah tinggi, team player serta mempunyai motivasi dalaman untuk memacu kecemerlangan universiti. Calon juga mestilah memahami aspirasi Negara untuk membangunkan insan bermentaliti kelas pertama.

iv) Tapisan: 
Lulus tapisan keutuhan Suruhanjaya Pencegahan Rasuah Malaysia (SPRM), lulus tapisan keselamatan dan bebas daripada hukuman tatatertib. 


5. CARA PERMOHONAN

Calon yang berminat untuk mengisi jawatan ini perlulah mengemukakan permohonan rasmi berserta dokumen seperti berikut:

a) Permohonan Jawatan berserta gambar berukuran pasport (Lampiran A); 
b) Curriculum Vitae (CV) yang lengkap; dan
c) Kertas cadangan ringkasan mengenai perancangan jangka pendek dan jangka panjang sekiranya dilantik sebagai Penolong Naib Canselor (Infrastruktur dan Digital) UTeM.


Permohonan yang lengkap hendaklah dikemukakan ke alamat berikut:

Ketua Pegawai Operasi
Universiti Teknikal Malaysia Melaka
Hang Tuah Jaya,
76100 Durian Tunggal,
Melaka.

atau melalui emel azrinaalwi@utem.edu.my / nurayuni@utem.edu.my

Tarikh tutup permohonan: 17 Ogos 2026 (Isnin) Jam 5.00 Petang.

Sebarang pertanyaan bolehlah dikemukakan kepada Bahagian Pembangunan Bakat, Pejabat Pendaftar, Universiti Teknikal Malaysia Melaka di talian: 06-2292159.
Makluman: 

Nota: 

a) Hanya calon yang layak selepas tapisan sahaja yang akan dipanggil untuk ditemu bual. UTeM berhak untuk membuat keputusan berdasarkan kriteria dan keperluan organisasi. Keputusan adalah muktamad. 
b) Permohonan yang tidak menerima jawapan dalam tempoh enam (6) bulan dari tarikh iklan jawatan ditutup hendaklah dianggap tidak berjaya. 

Lampiran A boleh dimuat turun melalui laman web layari https://www.utem.edu.my/ms/jawatan-kosong.html
atau https://www.utem.edu.my/en/job-vacancies.html

